钦定古今图书集成/理学汇编/经籍典/第153卷 > 朱子全书二 > 《天保》
## 钦定古今图书集成/理学汇编/经籍典/第153卷 > 朱子全书二 > 《天保》

“何福不除？”义如除戎器之除。

问：“如松柏之茂，无不尔。或承承，是继承相接续之谓。
如何？”曰：“松柏非是叶不雕，但旧叶雕时，新叶已生。《木
犀》亦然。”

问：“《天保》上三章天以福锡人君，四章乃言其先君先
王亦锡尔以福，五章言民亦遍为尔德，则福莫大于
此矣，故卒章毕言之？”曰：“然。”

“时举说。第一章至第三章，皆人臣颂祝其君之言。然
词繁而不杀者，以其爱君之心无已也。至四章，则以
祭祀先公为言，五章则以‘遍为尔德’为言。盖谓人君
之德，必上无愧于祖考，下无愧于斯民，然后福禄愈
远而愈新也。故末章终之以‘无不尔或承’。”先生颔之。
叔重因云：“《蓼萧》诗云‘令德寿岂’，亦是此意。盖人君必
有此德，而后可以称是福也。”曰：“然。”〈以上语类四条〉